Get ready for Christmas with the Fiesta Kibrahacha this Sunday! 
An autumn tradition, the Fiesta Kibrahacha will take place this Sunday, November 5 at the Centro 


Kibrahacha in Piedra Plat. The fiesta is a fun day featuring food and activities for all the family. 
The Centro Kibrahacha is celebrating twenty-one years of providing a social and learning center 


for the elderly that keeps them active, involved, and mentally acute. The fiesta not only raises funds but 
offers attendees the opportunity to purchase some of the beautiful handicrafts produced by the clients of the 
center, in particular their Christmas decorations. 
Sunday’s festival will feature dancing and entertainment and their famous flea market with 


bargains galore. Also there will be a mini market with discounted groceries, the “greenhouse,” selling 
plants, and their famous “bakery” of delicious treats. There will be fun and games for the children, 
handcrafts of every sort, and much, much more. 
Diane Uchtman, director of the center has also put out a call for anyone that wishes to contribute 


to the flea market or mini market to please contact her at 588-3131, all donations are welcome. 
Fiesta Kibrahacha is always a fabulous fun for a good cause starting at 10:00 AM and lasting until 


3:00 PM; bring the family, eat, drink and make merry, and do some Christmas shopping while helping 
Aruba’s retirees! 



Communicado di Prensa. 



Fiesta Kibrahacha 2006, dia 5 di november 2006. 



Dia 5 di november 2006 Centro Kibrahacha lo organiza su tremendo Fiesta Kibrahacha 
2006 (Bazaar) pa recauda fondo pa por sigui ofrece servicio na nos grandinan. 
Pa bai un tiki den historia nos por menciona cu riba dia 24 di februari 1983 e Stichting 
Fundacion Centro pa nos Grandinan , riba initiativa di Rotary Club of Aruba, a wordu 
funda. E Bestuurscollege di e tempo aja a pone e edificio di ex-Kibrahacha school na 
Piedra Plat na disposicion di e Fundacion. Pa e motibo aki tambe hopi hende conoce e 
Fundacion como “Centro Kibrahacha”. 
Dia 9 di september 1985 , e centro di Fundacion Centro pa nos Grandinan a wordu habri 
officialmente na Piedra Plat, como tal dia 9 di september 2006, nos orgulloso Centro 
Kibrahacha a cumpli no menos cu 21 anja di existencia na servicio di comunidad di 
Aruba, specificamente dedica na entretene “nos grandinan” na un manera hopi sano. 


Meta di e fundacion ta pa lanta y mantene un centro di actividadnan pa nos grandinan y 
conoce e siguiente sub-metanan: 
-plania , organisa y activa cuido pa nos grandinan. 
-pa motiva y activamente guia e grandinan riba 60 anja, pa asina laga e proceso di bira 
grandi tuma lugar na un manera placentero, pa asina tambe demora e proceso cu nos 
grandinan ta bai den cas di anciano mas hopi cu ta possible. 
-promove e estilo di biba independiente di nos grandinan den nos comunidad. 
-promove cu nos hendenan grandi, a base di nan habilidadnan y posibilidadnan, por 
participa den e bida di comunidad. 
-traha hunto cu otro organisacionnan cu tin metanan comparable cu nos fundacion. 
Actualmente Centro Kibrahacha ta conta cu 250 cliente activo, cu ta bishita Centro un of 
mas biaha pa siman. Durante e bishita na e Centro, e clientenan cu ta nos hendenan 
grandi, por participa na e siguiente actividadnan: lesamento di corant, gymnastiek di 
mainta, hunga bingo, haci handen arbeid, hunga carta y differente otro weganan, hunga 
biljart, baile y musica. Fuera di e actividadnan routinario na Centro Kibrahacha, tin 
actividadnan tambe pa habrimento di anja cu un dande, celebracion di Carnaval- hopi 
biaha cu brass-band, celebracion di dia di Himno y Bandera, fiesta di Pascu Grandi, 
celebracion di dia di mama cu ta wordu celebra na Manchebo Beach Hotel, celebracion di 
dia di tata, buitendagen y fiesta di Pascu cu ta tuma lugar na un di nos hotelnan. 


Pa por haci tur e actividadnan aki y mantene e operacion diario di Centro Kibrahacha, ta 
sumamente necesario pa tin fondo financiero. Riba esaki mester menciona cu Centro 
Kibrahacha ta genera un parti substancial di su fondonan pa medio di propio Fundraising 
(pueblo di Aruba y comercio) y contribucion di e clientenan mes, ta ricibi anualmente un 
donacion substancial di Rotary Club of Aruba, ta ricibi un subsidio substancial di 
Gobierno di Aruba pa cu transporte y salario di un empleado y ta ricibi donacion di otro 
Clubnan di servicio, Charity Foundations, empresanan priva y hotelnan. 
Un di e actividadnan pa genera nos propio fondonan ta nos grandioso Fiesta Kibrahacha, 
cu e anja aki ta wordu organisa dia 5 di november 2006 na Centro Kibrahacha na Piedra 
Plat. E evento grandi aki lo tuma lugar for di 10.00 ‘or di mainta te cu 3.00 ‘or di atardi. 
Mescos cu den anjanan anterior, e anja aki tambe Fiesta Kibrahacha lo tin varios 
actividad y tent cu articulonan na prijs atractivo, manera: 
-Nos Minimarket. 
-Adorno bunita traha di flor pa temporada di Pascu, traha na Centro mes. 
-Obra di man. 
-Nos “greenhouse” cu matanan masha bunita mes, lo tin hopi variedad y na bon prijs. 
-Stand cu panja, coi hunga y souvenir. 
-Stand cu wega pa muchanan tambe por entretene nan mes. 
-Nos tremendo tent cu bolo y cos dushi, algo cu tur anja ta bai manera “bolo” cajente. 
-Y pa no lubida nos bar y cushina bon surti, a la Kibrahacha. 
-Nos lo tin musica y gruponan tipico, asina ta tur hende por los e pianan tambe. 
Centro Kibrahacha ta hasi un cordial invitacion na henter nos pueblo di Aruba pa bin 
pasa un rato agradabel dia 5 november 2006 na Centro Kibrahacha na Piedra Plat for di 
10.00 ‘or di mainta te cu 3.00 ‘or di atardi y alavez contribui pa recauda fondo pa asina 
Centro Kibrahacha por sigui brinda su servicionan na bienestar di “nos grandinan” stima. 
Un apelacion ta bai na commercio, cu ainda tin oportunidad di contribui cu articulonan pa 
e Minimarket y e Mercado, den cual caso por tuma contacto cu Centro Kibrahacha na tel. 
588-3131. 
Directiva di Fundacion Centro pa nos Grandinan, mihor conoci como Centro 
Kibrahacha, kier a gradici tur nos empleadonan, nos voluntarionan, comercio, tur nos 
sostenedornan y henter e pueblo di Aruba pa nan gran contribucion den e ultimo 21 
anjanan. Un danki special tambe ta bai na tur nos clientenan , nos hende grandinan stima , 
pa tur boso cooperacion y contribucion. Cu bendicion di Dios y cu boso nan tur su sosten, 
nos lo sigui traha na e bienestar di nos clientenan di Centro Kibrahacha. Hopi hopi danki 
na nomber di Directiva di Fundacion Centro pa nos Grandinan (Centro Kibrahacha) y nos 
ta spera boso sin falta dia 5 di november 2006 pa bin disfruta di nos tremendo Fiesta 
Kibrahacha. 
Attentamente, 
Sr. Lufrido Croes. 
Sra. Diana Uchtman. 


Presidente di Directiva. 
Coordinadora Centro Kibrahacha. 


Aruba, 1 november 2006 


